**Үштілдік жайлы**

Адам өз ойын жеткізе алатын тілдер саны әрқашан оның білімділігін, мәдениетілік деңгейін көрсететін көрсеткіштердің бірі болып саналады. Қазіргі кезде әр адам дамығысы келсе, осы үш тілді үйренуде: қазақ, орыс және ағылшын тілдерін. Үштілдік біздің жерімізде біртіндеп дамудың үстінде. Мектеп жасына дейінгі балалардан бастап, ересек адамдарға дейін үйреніп келе жатыр. Үштілдіктің маңызды екенін барлық адам түсінуде, өйткені бір тіл білу – бұл әрине аз. Біздің еліміз күн сайын дамып келе жатыр, адамның да дамығаны, құзыреттілігі осы тіл арқылы білінеді. Барлық мәдениет пен құндылықтар осы тілге негізделеді. Әр тіл – бұл жаңа әлем.

Бір тілде сөйлеу жеткіліксіз, егер өз кәсібі жағынан өскің келсе, ақпарат алудан қалғың келмесе, заманға лайық болғын келсе, осы тілдерді де меңгеруің керек. Әрине үштілдіктің қиындығы бар. Бұл қоршаған ортаның әсері. Ортаң қай тілде көп сөйлесе, сен де сол тілде көп сөйлейтін боласың. Сондықтан әр оқушы, әр адам өз болашағын ойлау керек, өз алдына дұрыс мақсат қоя білу керек. Осының бәрі тілді білу арқасында ғана іске асады.

Үштілдік – бұл бағытқа қазір қоғам жағынан да, мемлекет жағынан да ерекше көңіл бөлінуде. Осы мәселені дамыту әр адам өзінше қарайды. Бірақ бұл біздің ортақ міндетіміз екенін ұмытпауымыз керек және біз бұған жауаптымыз. Өйткені біз бүгін ертеңгіні құрастырушымыз. Тілдерді тиімді меңгеруіне себеп болатын, бар тәжірибені қолданумен, жаңа инновациялық әдістерді енгізуімен осы үш тілде сөйлейтін адамдар санын көбейтуге мүмкіндік туғызу – бұл біздің басты міндетіміз.

Қазақ тілі мен әдебиет пәнінің мұғалімі

Утегенова Жибек Казбековна